**НАРОДНО ЧИТАЛИЩЕ „БУДИТЕЛ-2019“**

**2904, сeло Борово, община Гоце Делчев, email: buditel-2019@abv.bg**

**Отчет за развитието на читалищната дейност на**

**Народно читалище „Будител-2019“, с. Борово, общ. Гоце Делчев**

**за 2022 година**

Народно читалище „Будител-2019“ е регистрирано в Агенцията по вписвания на 21.11.2019 година. Вече четири години продължава развитието на дейността му. Няма назначени служители, кандидатстваме всяка година за една субсидирана бройка по определения ред, но от Министерство на културата още нямаме отговор за текущата година. Това, заедно с липсата на сграден фонд, създава затруднения, но не прави невъзможна дейността.

Групата за народни танци "Борова магия" за възрастни провежда занятия не задоволително често поради липса на помещение. Детските танцови състава "Борови иглички", в две възрастови групи - до 7 години и от 7 години нагоре, провеждат занятия в ритуалната зала на кметството, но условията там не са много подходящи. Въпреки усилията подходящи помещения не се откриха.

Открихме школа по плетене, където деца с голям интерес научават занаята от по-възрастни жители на селото.

Празникът Бабин ден и ден на родилната помощ се отбеляза с празненство и с информация за традициите на българската медицина в миналото и днес.

Организирахме посрещане на Баба Марта на центъра на селото и конкурс за изработване на мартенички и пролетен базар. Учителите и учениците се включиха с много желание и усърдие.

Организирахме традиционно вече трето-мартенско хоро в чест на националния празник -3-ти март.

Отбелязахме Лазаровден с традиционните песни на лазарките с техния ръководител, които пяха през цялото село, посрещани бяха от всяка къща в селото. Празникът носи много радост на всички жители на селото.

Поставихме ръчно изработена великденска украса на центъра на селото за големия празник Великден.

За празника на българското слово 24 май озвучихме отново центъра на Борово с поетично- музикална програма с манифестация.

Организирахме първи турнир за тенис на маса, като идеята е той да стане ежегоден. Първият турнир се проведе с много голям интерес и с много участници.

 Започнахме инициатива с местното училище за организиране на поредица от събития, в които да включваме местните жители в подобряване на материалната база на училището като благотворителни базари, доброволен труд и др. И като резултат се надяваме да боядисаме оградата на училището и да сменим спортните съоръжения.

Библиотеката работи в ритуалната зала на кметството, където бяха купени от Община Гоце Делчев нови библиотечни шкафове, с част от книгите. По-голямата част от книгите остана в мазето на кметството при лоши условия. Библиотеката не е регистрирана поради липса на помещение, отговарящо на изискванията.

Организираме с първите класове на училището посещение на библиотеката, запознаване с нейната дейност и записване на учениците като наши читатели.

Продължаваме събиране на снимки от миналото на селото, разкази, носии, медали от участия във фестивали и други събития.

 Туристическото дружество взема участия в организираните от туристическо дружество Момини двори мероприятия.

Организирахме, заедно с кметството конкурс за най-добре коледно украсен дом, посрещане на Снежанка и Дядо Коледа с програма и подаръци за децата.

Мерките за ограничаване на вирусната пандемия и запазването на здравето не позволиха пълноценно провеждане на планираните дейности - като празника на селото, Великден, освобождаването на нашия край от османското владичество и дори Деня на будителите, освен отбелязването им в социалната мрежа с поздрави, дискусии и исторически разкази, които срещаха одобрението на хората в Борово.

Годишните ни отчети се изпращат до Община Гоце Делчев, но не се внасят за разглеждане на сесия и не ни информират с цел да присъстваме, въпреки разпоредбата на Закона за народните читалища и нашите писма.

Всички мероприятия, които сме успели да осъществим са в резултат на доброволен труд и лични средства на доброволци.

 **Председател: ………………… Венислав Сарандев**